**Լև Բորոդուլին** (ռուս.՝ Лев Абрамович Бородулин, հունվարի 25, 1923(1923-01-25), Մոսկվա, ԽՍՀՄ - դեկտեմբերի 21, 2018(2018-12-21)), խորհրդային և իսրայելցի լուսանկարիչ, սպորտային լուսանկարչության վարպետ։

Կենսագրություն
--------------

1940 թվականին ընդունվել է Մոսկվայի պոլիգրաֆիական ինստիտուտի գեղարվեստական բաժանմունք, բայց մեկ տարի անց գնացել է ռազմաճակատ։ Մասնակցել է պատերազմին, երկու անգամ լուրջ վիրավորվել է, պարգևատրվել է «Մոսկվայի պաշտպանության համար» և «Բեռլինի գրավման համար» մեդալներով։ Պատերազմից հետո վերադարձել է ինստիտուտ` ավարտելու ուսումը։

Լուսանկարչությամբ սկսել է զբաղվել ինստիտուտն ավարտելուց հետո։ Առաջին հրապարակումը կայացել է 1947 թվականին «Ստալինյան տպագրիչ» ուսանողական թերթում։

1950-1960 թվականներին աշխատել է որպես լուսանկարիչ «Օգոնյոկ» ամսագրի խմբագրությունում։ Լուսանկարել է սպորտային մրցումներ, այդ թվում նաև` խոշոր միջազգային մրցումներ, որոնք անցկացվում էին սահմանից դուրս։

«Օգոնյոկի» շապիկին պատկերված լուսանկարը, որը նվիրված էր Ամառային օլիմպիական խաղեր 1960-ին, խիստ քննադատվել է Միխայիլ Սուսլովի կողմից, որի հոդվածը որպես «ընթերցողի նամակ» տպագրվել է «Պրավդա» թերթում։

Նա ԽՍՀՄ-ի առաջին լուսանկարիչն է, ով օգտագործել է «ձկան աչք» օբյեկտիվը։

«Photography Year Book»-ը 1964 թվականին Լև Բորոդուլինին ճանաչել է լուսանկարչության համաշխարհային «աստղ»։ 1967 թվականին «Ասախի» ճապոնական թերթը Լև Բորոդուլինին ճանաչել է տարվա լավագույն լուսանկարիչ։ 1971 թվականին Մյունխենում Լև Բորոդուլինը պարգևատրվել է օլիմպիական ոսկե մեդալով` սպորտային լուսանկարչության ոլորտում կատարած նվաճումների համար։

1973 թվականին տեղափոխվել է Իսրայել, ապրել է Թել Ավիվում, որտեղ շարունակել է լուսանկարչի աշխատանքը։

Բորոդուլինի լուսանկարները աճուրդով վաճառվել են Սոթբիսում, Քրիստիսում, «Bonhams»-ում, «Swann»-ում։

Լինելով Իսրայելում, Բորոդուլինը հռչակվել է որպես հաջող կոլեկցիոներ, որդու` Ալեքսանդրի հետ ստեղծել է «Borodulin Collection» հիմնադրամը, որը խորհրդային դասական լուսանկարների ամենախոշոր ժողովածուներից մեկն է աշխարհում, որտեղ ներկայացված են խորհրդային լուսանկարչության հետևյալ վարպետների աշխատանքները` Ալեքսանդր Ռոդչենկո, Արկադի Շայխեթ, Եվգենի Խալդեյ, Յակով Խալիպ, Սամարի Գուրարիյ, Մաքս Ալպերտ, Գեորգի Զելմա, Յակով Ռյումկին և ուրիշներ։

Մահացել է 2018 թվականի դեկտեմբերի 21-ին։

Ծանոթագրություններ
------------------

1. 1 2  Photographers’ Identities Catalog
2. ↑  "С вышки. 1960". Արխիվացված from the original on 2008 թ․ նոյեմբերի 20. Retrieved 2008 թ․ փետրվարի 26.
3. ↑  "Лев Бородулин - звезда мировой спортивной фотографии". *russpressphoto.ru*. Արխիվացված from the original on 2023 թ․ հունիսի 30. Retrieved 2023 թ․ հունիսի 30.
4. ↑  "Лев Бородулин. «The Lion of Soviet Photography»". Արխիվացված from the original on 2012 թ․ դեկտեմբերի 2. Retrieved 2007 թ․ դեկտեմբերի 15.
5. ↑  "Умер спортивный фотограф Лев Бородулин". Коммерсантъ. 2018 թ․ դեկտեմբերի 23. Արխիվացված from the original on 2018 թ․ դեկտեմբերի 24. Retrieved 2018 թ․ դեկտեմբերի 23.

Արտաքին հղումներ
----------------

* "Լև Բորոդուլինի հավաքածուն". Արխիվացված from the original on 2012 թ․ դեկտեմբերի 2. Retrieved 2007 թ․ դեկտեմբերի 25.
* "Լև Բորոդուլինի 2007 թվականի ցուցահանդեսը Լոնդոնում". Արխիվացված է the original 2012 թ․ դեկտեմբերի 2-ին. Retrieved 2007 թ․ դեկտեմբերի 25.
* "«Հրեաները` խորհրդային լուսանկարչության պիոներները» ցուցահանդես".
* "Լոնդոնը ներկայացնում է խորհրդա-իսրայելացի վարպետի լուսանկարը".
* "Ռուսական լուսանկարչության դասական երկերը։ Լև Բորոդուլին".
* "Լևի Մոսկովյան տուն ցուցահանդեսը բացել են պահեստազորայինները 80-ամյա «Օգոնկա» սպորտային լուսանկարչի` Լև Բորոդուլինի պատվին". Արխիվացված է the original 2012 թ․ ապրիլի 10-ին. Retrieved 2007 թ․ դեկտեմբերի 15.
* "Լև Բորոդուլին. «The Lion of Soviet Photography»". Արխիվացված from the original on 2012 թ․ դեկտեմբերի 2. Retrieved 2007 թ․ դեկտեմբերի 15.

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists |
|  |
| 

|  Չափորոշչային վերահսկողություն |
| --- |
|  |
| GND: 101304987X · ISNI: 0000000084581527 · LCCN: n85299996 · LNB: 000248139 · NTA: 229750079 · NUKAT: n2021144483 · VIAF: 97096267 · WorldCat VIAF: 97096267 |

 |

 |